Lëtzebuerger Pavillon maritime

De Lëtzebuerger Pavillon maritime, offiziell  pavillon de la batellerie et de l'aviation, ass de Pavillon deen op de Waasser- an de Loftgefierer gebraucht gëtt, déi zu Lëtzebuerg enregistréiert sinn.

Metonymesch gëtt den Ausdrock Lëtzebuerger Pavillon maritime awer och gebraucht fir all d'Schëffer ze bezeechnen, déi zu Lëtzebuerg enregistréiert sinn.

 Geschicht 
D'Geschicht vum lëtzebuergesche Pavillon huet ugefaangen, wéi et mat der Banneschëfffaart op der Musel lassgaangen ass, nodeem déi vun 1958 bis 1964 kanaliséiert gi war.

Well et keng spezifesch gesetzlech Bestëmmunge gouf, a well de Fändel vu Lëtzebuerg an dee vun Holland sech ze vill geglach hunn a verwiesselt konnte ginn, hunn d'Schëffsleit deemools decidéiert, als Pavillon eng kleng Versioun vum Lëtzebuerger Wopen amplaz vum rout-wäiss-bloe Fändel ze benotzen« La question s’est posée de savoir s’il fallait choisir pour le pavillon de la batellerie le drapeau national ou un autre emblème. Selon les usages internationaux, les pavillons de la marine marchande sont de préférence aux couleurs nationales. Or, en se conformant à cet usage, on aurait exposé notre batellerie à être confondue avec la batellerie néerlandaise. Comme, pour cette raison, les bateliers luxembourgeois ont déjà adopté un autre pavillon en s’inspirant des armoiries d'État, le projet de loi ne fait que consacrer la situation existante. » - Projet de loi n° 1333 - Exposé des motifs - Pavillon de la batellerie et de l'aviation..

Dës de facto Situatioun gouf eréischt mam Gesetz vum 23. Juni 1972 iwwer d'National Symboler vu Lëtzebuerg gesetzlech verankert.

 Firwat de Lëtzebuerger Pavillon maritime geschaf gouf 
Op Basis vum Artikel 90 vun der Konventioun vun de Vereenten Natiounen iwwer d'Séirecht vun 1982idem, Iwwersetzung op Däitsch huet Lëtzebuerg – mat virop de Ministere Robert Goebbels a Jeannot Kreckécf. Bernard Thomas: Hinterland (an der Literatur) – 1990 decidéiert, säin eegene Pavillon maritime ze schafen, an deem Sënn, datt Héichséischëffer zu Lëtzebuerg kéinten enregistréiert ginn.

Zu där Zäit gouf et eng kleng Kris an der europäescher Séifaartswelt wéinst ëmmer méi haarder Konkurrenz an de Frachtpräisser déi ëmmer méi séier gefall sinn. Dofir hunn ëmmer méi Schëffsbesëtzer decidéiert, sech ënner engem „bëllege Pavillon“ ( pavillon de complaisance,  Billigflagge) anzeschreiwen a sou Käschten ze spueren. Well Lëtzebuerg sech fir eng modern Wirtschaft ouni ze vill Aschränkungen agesat huet, iwwerdeems de Staat staark op d'Sécherheet oppasst, seng Schëffer iwwerwaacht a verlässlech Immatrikulatiounssystemer ubitt, hu vill Schëffsbesëtzer decidéiert, hir Schëffer zu Lëtzebuerg anzedroen, wat dozou bäigedroen huet, datt manner europäesch Flotten an d'exotesch Ausland geflücht sinn.

Frankräich, a besonnesch d'Belsch, hu staark gehollef,de Lëtzebuerger Pavillon matopzebauen.

Mam Gesetz vum 9. November 1990 gouf de Regëster geschaaft, an deem all d'Schëffer, déi ënner dem Lëtzebuerger Pavillon fueren, agedroe ginn. Dëse Regëster ass mam Gesetz vum 23. September 1997 och op Booter vun der Sportschëfffaart ( bâteaux de plaisance) ausgedeent ginn.

Lëtzebuerg ass net dat eenzegt Land, dat ouni Zougang zum Mier friem Schëffer registréiert. Och d'Schwäiz huet hiren eegene Pavillon. Länner wéi Frankräich sinn derzou iwwergaange fir friem Schëffer an engem neien internationale Regëster anzedroen a fir duerch erliichtert Konditiounen d'Konkurrenzfäegkeet vun de Schëffer, déi ënner hirem internationale Pavillon fueren, ze verbesseren.

 Lëtzebuerger Schëffsflott 
Schëffer déi no den Donnéeë vum lëtzebuergesche Commissariat aux Affaires maritimes zu Lëtzebuerg enregistréiert sinn:
JoerZuelTonnage2013Stand vum Regëster de 4.November 20132512.815.917202320120242071.422.796

Literatur
 Bernard Thomas: "Hinterland." d'Lëtzebuerger Land Nr. 33, 15. August 2014, S. 10.

 Kuckt och 
 Pavillon maritime

 Um Spaweck 

 Säit vum Commissariat aux Affaires maritimes Lëtzebourg
 De Lëtzebuerger Schëffsregëster op maritime.public.lu
 Säit vum Cluster maritime Lëtzebuerg
 Synopsis vum Lëtzebuerger Pavillon nom Cambridge Business Center (engl.) (archivéiert Versioun)

Kategorie:Fändelen
Kategorie:Navigatioun
Kategorie:Schëffer